laion/Wikipedia-Exotic huggingface dataset:
גנריום

גנריום (רשמית: "גנריום ביו-טכנולוגיות חדשניות", ברוסית: Генериум. Инновационные биотехнологии, באנגלית: Generium Pharmaceutical) היא חברת תרופות רוסית, אחת מחברות התרופות הגדולות במדינה ונחשבת לאחת המובילות בשוק התרופות הרוסי. החברה מחזיקה במתחם פיתוח עצמאי, המסוגל להתמודד עם מחזור הפיתוח המלא של כל תרופה ביולוגית, החל מתכנון מולקולות וכלה בייצור מסחרי. מנכ"ל החברה הוא דמיטרי קודלאי, רופא בהכשרתו. גנריום היא חברה חדשנית הנחשבת למובילה בתחום הביוטכנולוגיה, כשהיא מפתחת ומייצרת תרופות לאבחון וטיפול במחלות משמעותיות בעיקר מחלות נדירות ואונקולוגיות, שחפת, המופיליה, טרשת נפוצה, טיפולים במחסור בהורמון גדילה ובאוטם שריר הלב. מרכז המחקר והייצור של גנריום ממוקם בכפר וולגינסקי, במחוז ולדימיר. במהלך התפרצות נגיף הקורונה ברוסיה החברה שיתפה פעולה ביצירת בדיקות לאיתור נוגדנים במטופלים במרוץ למציאת חיסון למגפה. Coagil-VII Octofactor Innonafactor Diaskintest Infibeta T-SPOT.TB Tigerase Elizaria Glurazyme Revelise Antigma Isotern SARS-CoV-2 RNA-screen אתר האינטרנט הרשמי של גנריום (ברוסית) סרטונים בערוץ של גנריום, באתר יוטיוב גנריום, ברשת החברתית פייסבוק גנריום, ברשת החברתית VK גנריום, ברשת החברתית אינסטגרם גנריום, ברשת החברתית פייסבוק גנריום, ברשת החברתית אינסטגרם גנריום, ברשת החברתית VK Компания «Генериум» зарегистрировала комбинацию тестов для выявления антител к SARS-CoV-2
צ'רטאנובו המרכזית

צ'רטאנובו המרכזית (ברוסית: Чертаново Центральное) הוא ראיון של המחוז הדרומי של העיר הפדרלית מוסקבה, שברוסיה. שטח המחוז הוא 6.5159 קמ"ר ואוכלוסייתו מונה 117,308 תושבים (2020). המצב האקולוגי במרכז צ'רטנובו מעורבב. במערב המחוז הוא מוערך כבטוח ביותר בגלל היעדר אזורי תעשייה, כבישים מהירים גדולים ונוכחות יער ביטבסקי לאורך כל הגבול. במזרח המחוז, המצב האקולוגי לא טוב בגלל אזור התעשייה הממוקם מס' 65 "צ'רטנובו" וכביש המהיר ורשבסקויה שעובר שם. פארק 30 שנה לניצחון קניון קולומבוס תחנות מטרו פרז'סקאיה ויוז'נאיה של הקו סרפוחובסקו-טימיריאזבסקאיה מדיה וקבצים בנושא צ'רטאנובו המרכזית בוויקישיתוף אתר האינטרנט הרשמי של צ'רטאנובו המרכזית (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
אבישלום וסטרייך

אבישלום וסטרייך (נולד ב-15 באוגוסט 1976) הוא ד"ר לפילוסופיה מטעם אוניברסיטת בר-אילן, פרופסור למשפטים במרכז האקדמי למשפט ולעסקים ברמת גן, עמית מחקר במרכז קוגוד של מכון שלום הרטמן, ועמית מחקר לשם כבוד בפקולטה לאומנויות, שפות ותרבויות באוניברסיטת מנצ'סטר. וסטרייך עוסק בתחומי המשפט העברי, דיני משפחה ותורת המשפט (אנ'). וסטרייך למד בישיבת עתניאל ובישיבת שעלבים, ולאחר מכן התגייס לחיל המודיעין, שם שירת כקצין. במהלך השירות הצבאי השלים תואר ראשון באוניברסיטה הפתוחה בהצטיינות יתירה. לאחר השירות הצבאי פנה וסטרייך לתואר שני בפרשנות ותרבות באוניברסיטת בר-אילן, ולתואר ראשון נוסף בתלמוד ובמשפטים. וסטרייך השלים דוקטורט בתוכנית ללימודי פרשנות ותרבות באוניברסיטת בר-אילן. עבודת הדוקטור שלו עסקה בהתפתחות ומגמות פרשניות בדיני הנזיקין התלמודיים לאור מקרי פטור חריגים, והתמקדה בעיקר במסכת בבא קמא. העבודה הונחתה על ידי יאיר לורברבוים ודוד הנשקה. לאחר סיום הדוקטורט החל[דרושה הבהרה] וסטרייך לשמש כמרצה אורח בתלמוד, מדרש וספרות ההלכה בקולג' לאו בק שבלונדון, וכעמית מחקר ביחידה לחקר העגינות במרכז ללימודי היהדות באוניברסיטת מנצ'סטר. לאחר מכן החל וסטרייך לכהן כמרצה ובהמשך כפרופסור חבר במרכז האקדמי למשפט ולעסקים ברמת גן. בשנת 2016 היה וסטרייך עמית מחקר במכון הדסה-ברנדייס של אוניברסיטת ברנדייס, ובשנת 2017 היה חוקר אורח במרכז פטרי-פלום למשפט רפואי, ביוטכנולוגיה וביואתיקה בבית הספר הרווארד למשפטים. בנוסף לתפקידו כפרופסור למשפטים, מהווה וסטרייך עמית מחקר במרכז קוגוד לחקר המחשבה היהודית ולהגות עכשווית של מכון שלום הרטמן, וכעמית מחקר לשם כבוד בפקולטה לאומנויות, שפות ותרבויות שבאוניברסיטת מנצ'סטר. שני ספריו הראשונים עוסקים בנושאי הגירושין. בשנת 2012 פרסם את ספרו "Talmud-Based Solutions to The Problem of Agunah", שחובר בהיותו עמית מחקר ביחידה לחקר העגינות באוניברסיטת מנצ'סטר. בשנת 2014 פרסם את ספרו "הזכות לגירושין – גירושין ללא אשם במסורת היהודית". בשנת 2023 הוציא לאור את ספרו "ארבעה אבות נזיקין – מסורת, משפט ופרשנות" בהוצאת כרמל, העוסק במושגי ארבעת אבות נזיקין בתלמוד. פרסם ומפרסם מאמרים נוספים בכתבי העת של המשפט העברי בישראל, ובאתר מרכז קוגוד. בנוסף, הוא פעיל בקבוצת הפייסבוק "יומי" אשר מהווה נקודת מפגש של חוקרי תלמוד על הדף היומי. נשוי למירי, מורה לספרות, משוררת ומרצה במדרשת לינדנבאום-לוד ובמדרשות נוספות, ואב לארבעה ילדים ביניהם . אביו הוא פרופסור אלימלך וסטרייך. מתגורר בפתח תקווה. מדיה וקבצים בנושא אבישלום וסטרייך בוויקישיתוף חיבורים ארבע אבות נזיקין : מסורת, משפט ופרשנות. אבשלום וסטרייך. סדרת פרשנות ותרבות. כרמל.2023 רשימת מאמרים של אבישלום וסטרייך באתר מכון הרטמן רשימת פרסומים של אבישלום וסטרייך באתר המרכז האקדמי למשפט ועסקים רמת גן רשימת פרסומים של אבישלום וסטרייך באתר Acadmia.edu רשימת פרסומים של אבישלום וסטרייך באתר SSRN אבישלום וסטרייך (1976-), דף שער בספרייה הלאומית "מי ומי הבוגרים", האוניברסיטה הפתוחה [http://asif.co.il/download/kitvey-et/avodod/avodot-tlmod/33.pdf התפתחות ומגמות פרשניות בדיני הנזיקין התלמודיים לאור מקרי פטור חריגים], באתר אסיף אבישלום וסטרייך, באתר המרכז האקדמי למשפט ולעסקים רמת גן אבישלום וסטרייך, באתר מכון שלום הרטמן ארבעה אבות נזיקין: מסורת, משפט ופרשנות, באתר כרמל ספרים, ‏2023-08-29
אילוף המלכה

אילוף המלכה (באנגלית: The Taming of the Queen) הוא רומן היסטורי מאת הסופרת הבריטית פיליפה גרגורי, שיצא לאור ב-13 באוגוסט 2015. הרומן מגולל את סיפורה של קתרין פאר, אשתו השישית והאחרונה של הנרי השמיני, מלך אנגליה. מלך אנגליה הנרי השמיני בחר בקתרין פאר, אלמנה בת 31, להיות אשתו. היא מודעת לסופן המר של נשותיו הקודמות של הנרי. קתרין שוקדת על לימודיה, מקדמת מיזמים לתרגום כתבי הקודש לשפה האנגלית, ותומכת ברפורמציה הפרוטסטנטית. הנרי סובל מצינית, וברגלו פצע קשה שאינו נרפא. פאר מבטיחה שהנסיכה מרי והנסיכה אליזבת יתקבלו מחדש בחצר המלוכה. הנרי מתעלל בקתרין, אבל בכך מבטיח שהיא לא תוצא להורג בשל דברי כפירה. הספר יצא לאור בעברית בתרגומו של צפריר גרוסמן בשנת 2017 בהוצאת אופוס. "אילוף המלכה" באתר של פיליפה גרגורי (באנגלית) הספר "אילוף המלכה", באתר "סימניה" "The Taming of the Queen by Philippa Gregory". Kirkus Reviews. 4 ביולי 2015. נבדק ב-17 בדצמבר 2018. {{cite web}}: (עזרה)
וויקובסקי

נפת ווֹיקוֹבְסְקִי (ברוסית: Войковский район) היא נפה במחוז הצפוני של העיר הפדרלית מוסקבה שברוסיה. שטחה 6.61 קמ"ר ואוכלוסייתה מונה 70,899 תושבים (2020). המראה הנוכחי של הנפה החל להתגבש בשנות השלושים של המאה העשרים, כאשר מאגר חימקי, מבני המגורים, המפעלים ומכוני השכלה הראשונים הרב-קומתיים הופיעו כאן. לאחר 1945 החלה בנייה רחבת היקף ובנייה תעשייתית – הופיעו שכונות חדשות. בימינו מתרחש שחזור בנייני הדיור הרעועים והשטחים העצומים של מפעלי תעשייה, נבנים מתקנים חברתיים ותרבותיים. האקדמיה לניהול של משרד הפנים של רוסיה (רו') פארק על שם וורובסקי (רו') קניון מטרופוליס מדיה וקבצים בנושא וויקובסקי בוויקישיתוף אתר האינטרנט הרשמי של וויקובסקי (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
משה לבל

הרב משה לבל (נולד ב-י"ט באייר ה'תש"ך, 16 במאי 1960) משמש כמנהל הרבני של ועידת רבני אירופה, ראש ישיבת תורת חיים במוסקבה ואב בית הדין במוסקבה. נולד בירושלים לרב דוד לייב ולחנה. מצד אביו הוא דור שמיני בארץ ומתייחס לרבי סעדיה ולרב יצחק חסלביצ'ר (אבי משפחת חשין), שניהם מן העולים בעליית תלמידי הגר"א. אמו (לבית לייפער) היא נכדת אחד האדמו"רים מנדבורנה. סבה מצד אמה הוא רבי שמואל מאיר הולנדר. הרב לבל בוגר ישיבת קמניץ הקטנה וישיבת פוניבז'. כבר משנת 1988 היה פעיל בארגון "מסילות עליה", שבנשיאותו עמד הרב משה שפירא ונוהל על ידי הרב צבי וייספיש - ראש כולל הר"ן. הארגון עסק בקליטתם הרוחנית והגשמית של העולים מברית המועצות. ב-1991, בעקבות גיסו הרב אליהו טבגר, החל ללמד בישיבת תורת חיים במוסקבה, שהוקמה אחרי נפילת מסך הברזל בעידודם ובתמיכתם של רבי משה סולובייצ'יק והרב יצחק זילבר. בהמשך הועמד בראשות הישיבה וכן נתמנה לדיין בבית הדין הרבני במוסקבה בראשותו של הרב פנחס גולדשמידט, והוא אחד האישים המשפיעים בענייני קהילות חבר המדינות לשעבר. בתחילת המאה ה-21 מונה למנהל הרבני של ועידת רבני אירופה.[דרוש מקור] בשנת 2024 לאחר עזיבת הרב פנחס גולדשמיט את רבנות מוסקבה ואת תפקידו כאב בית הדין דמוסקבה מונה הרב משה לבל לתפקיד אב בית הדין הרבני במוסקבה.[דרוש מקור] בשנת 2017 בכינוס ה-30 של "ועידת רבני אירופה" שהתקיים באמסטרדם הוענק לו פרס ע"ש הרב אליהו טואף למנהיגות רבנית. הרב לבל היה מקורב לרב יוסף שלום אלישיב ולרבי אהרן יהודה ליב שטינמן, מה שהביא להשפעת גדולי התורה החרדים בישראל על הקהילות היהודיות באירופה.[דרוש מקור] נכון ל-2020, הרב לבל נשוי לטובי (לבית קאופמן) ואב לעשרה, מתגורר בירושלים, ונמצא חלק מזמנו בישיבה במוסקבה. גיסו הוא הרב אליהו טבגר מרבני הישיבה ומי וממקימי עמותת פתיל תכלת. הרב משה לבל באתר ועידת רבני אירופה קריאות "הייל היטלר" לעבר רבני אירופה באתר ynet, ריאיון לאולפן עם הרב משה לבל השריפה בישיבה במוסקבה: "גויה תרמה לנו לול ברווזים", באתר כיכר השבת רבנים ראשיים, אבות בתי דין ודיינים, מעשרים מדינות ברחבי העולם, בתפילת הודיה ותחינה משותפת בכותל המערבי, באתר משרד לשירותי דת 'ועידת רבני אירופה' החלה בהפעלת תוכנית מקיפה להכשרת; 'העתודה הרבנית של אירופה', באתר אקטואליק, המנהל הרבני של הועידה הגר"מ לבל המרכז את ועדת הרבנים שתלווה את התוכנית מאות רבני אירופה בכנס מיוחד לקראת חג מתן תורה, באתר קול חי, מעמד של קבלת עול מלכות שמים - לפני התיבה המנהל הרבני של 'ועידת רבני אירופה' וראש ישיבת 'תורת חיים' במוסקבה הגאון רבי משה לבל שליט"א ועידת רבני אירופה יוזמת תוכנית רחבה לשיקום הקהילות היהודיות, באתר ערוץ 7 משיעורי הרב משה לבל, לצפייה בערוץ "Торат Хаим" (תורת חיים) עיתון "המבשר" אתר חדשות "כל הזמן" [1] באתר רדיו קול חי ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
גארי טרנט האב

גארי דוואן טרנט האב (באנגלית: .Gary Dajaun Trent Sr; נולד ב-22 בספטמבר 1974) הוא כדורסלן עבר אמריקאי, אשר שיחק באופן פעיל בין השנים 1995–2007. לאורך 9 עונותיו בליגת ה-NBA רשם ממוצעים כוללים של 8.6 נקודות ו-4.5 ריבאונדים למשחק. אביו של גארי טרנט הבן, שחקן טורונטו ראפטורס. טרנט נולד וגדל בעיר קולומבוס שבאוהיו, ובין השנים 1992–1995 למד באוניברסיטת אוהיו. בכל 3 עונותיו בקבוצת הכדורסל של האוניברסיטה ("אוהיו בובקאטס") זכה בפרס השחקן המצטיין של מחוז MAC, לאחר שרשם ממוצעים כוללים של 22.7 נקודות ו-11.3 ריבאונדים למשחק. בעונת 1993/1994 הוביל את קבוצתו להעפלתה הראשונה מזה 9 שנים לטורניר אליפות המכללות, ממנו הודחו הבובקאטס כבר בסיבוב הראשון. בשל הדומיננטיות מתחת לסלים שהפגין במשחקי המחוז, זכה לכינוי "השאק של המאק" (The Shaq of the MAC). בדראפט ה-NBA‏ 1995 נבחר טרנט בבחירה ה-11 על ידי מילווקי באקס, ומיד הועבר בטרייד לפורטלנד טרייל בלייזרס. בשתי עונותיו הראשונות בפורטלנד פתח ב-38 משחקים, קלע 9.3 נקודות בממוצע למשחק, והודח עם הטרייל בלייזרס בסיבוב הראשון של פלייאוף ה-NBA. באמצע עונת 1997/1998 הועבר עם קני אנדרסון, אלווין ויליאמס ו-3 בחירות דראפט עתידיות בטרייד לטורונטו ראפטורס, תמורת דיימון סטודמאייר, וולט ויליאמס וקרלוס רוג'רס. עד לסיום אותה עונה קלע 12.2 נקודות למשחק עבור הראפטורס, אשר סיימו עם מאזן הניצחונות הנמוך ביותר באזור המזרחי (16–66). לקראת עונת 1998/1999 המקוצרת חתם על חוזה בדאלאס מאבריקס. באותה עונה קבע שיאי קריירה של 16.0 נקודות ו-7.8 ריבאונדים בממוצע למשחק, אולם המאבריקס סיימה במקום ה-11 באזור המערבי. בשתי העונות הבאות סבל מפציעות רבות, ושותף ב-44 בלבד מתוך 164 משחקי קבוצתו. באוקטובר 2001 חתם טרנט על חוזה במינסוטה טימברוולבס, במדיה שיחק ב-3 העונות הבאות כשחקן ספסל. בעונת 2003/2004 העפיל עם הטימברוולבס לגמר האזור המערבי, לראשונה בתולדות המועדון, לאחר שרשמו את מאזן העונה הסדירה הטוב ביותר באזור המערבי; 58–24. בסדרת גמר המערב הפסידה מינסוטה מול האלופה שבדרך, לוס אנג'לס לייקרס, בתוצאה 2–4. בקיץ 2004 עזב טרנט את ליגת ה-NBA, והצטרף לקבוצת פאנליניוס מליגת העל היוונית. בשנת 2005 שיחק לתקופה קצרה במדי וירטוס רומא מהליגה האיטלקית, בטרם חזר לעונת פרישה בפאנליניוס בעונת 2006/2007. ב-20 משחקיו בשתי הליגות רשם ממוצעים כוללים של 12.6 נקודות ו-10.4 ריבאונדים למשחק. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA הסטטיסטיקות של טרנט בליגת ה-NBA, באתר basketball-reference.com הסטטיסטיקות של טרנט בליגת המכללות, באתר sports-reference.com רשימת הנבחרים בדראפט 1995, באתר basketball-reference.com סטודמאייר נשלח בטרייד לפורטלנד, באתר לוס אנג'לס טיימס, 14 בפברואר 1998 טרנט חותם על חוזה בדאלאס, באתר הניו יורק טיימס, 24 בינואר 1999 טרנט חותם על חוזה במינסוטה, באתר upi.com,‏ 2 באוקטובר 2001 הסטטיסטיקות של טרנט ביוון ובאיטליה, באתר basketball-reference.com
גארי טרנט הבן

גארי דוואן טרנט הבן (באנגלית: .Gary Dajaun Trent Jr; נולד ב-18 בינואר 1999) הוא כדורסלן אמריקאי, המשחק בקבוצת טורונטו ראפטורס מליגת ה-NBA, בעמדת הקלע. בנו של גארי טרנט האב, אשר שיחק בליגת ה-NBA בין השנים 1995–2004. טרנט נולד בעיר קולומבוס שבאוהיו. בשנת 2013 החל ללמוד ב"תיכון אפל ואלי" אשר במינסוטה, ובשנתו השלישית בקבוצת הכדורסל שלה זכה בתואר השחקן המצטיין של ליגת התיכונים במינסוטה, לאחר שקלע 26.4 נקודות בממוצע למשחק. בשנת 2016 עבר ללמוד ב"אקדמיית פרוליפיק" שבקליפורניה, לקראת שנתו האחרונה בתיכון. לאורך אותה עונה קלע 31.8 נקודות בממוצע למשחק, ובסיומה נבחר להשתתף במשחקי מקדונלד'ס אול-אמריקן ונייקי הופ סאמיט. בשנת 2017 החל ללמוד באוניברסיטת דיוק, והצטרף לקבוצת הכדורסל שלה יחד עם ונדל קרטר ומרווין באגלי. בעונתו היחידה בקבוצה קלע 14.5 נקודות בממוצע למשחק, והעפיל עמה לשלב רבע גמר טורניר אליפות המכללות (NCAA Elite Eight). במשחק רבע הגמר קלע טרנט 17 נקודות, אולם דיוק הפסידה בתוצאה 81–85 מול אוניברסיטת קנזס, בה שיחקו דבונטה גראהם וסביאטוסלאב מיכאיליוק. באפריל 2018 הודיע טרנט על עזיבתו את האוניברסיטה, לאחר שנה אחת בלבד, לטובת התמודדות לבחירה בדראפט ה-NBA. בדראפט ה-NBA‏ 2018 נבחר טרנט בבחירה ה-37 על ידי סקרמנטו קינגס, ומיד הועבר בטרייד לפורטלנד טרייל בלייזרס. בעונת הרוקי שלו העפילה פורטלנד לגמר האזור המערבי, לראשונה מזה 19 שנים, אולם טרנט עצמו לא שותף באף אחד ממשחקי הפלייאוף. במהלך אותה עונה נשלח מספר פעמים בהשאלה לקבוצת טקסס לג'נדס מליגת הפיתוח של ה-NBA, ובששת משחקיו במדיה הצטיין עם ממוצע של 33.3 נקודות למשחק. בעונתו השנייה בפורטלנד הציג שיפור משמעותי, והפך לאחד משחקי הספסל הבולטים ביותר של הקבוצה. ב-18 בינואר 2020 קלע שיא עונתי של 30 נקודות, בהפסד קבוצתו מול אוקלהומה סיטי ת'אנדר. מדיה וקבצים בנושא גארי טרנט הבן בוויקישיתוף גארי טרנט הבן, ברשת החברתית אקס (טוויטר) גארי טרנט הבן, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN סטטיסטיקות משחק מקדונלד'ס אול-אמריקן 2017, באתר realgm.com סיכום נייקי הופ סאמיט 2017, באתר USA Basketball הסטטיסטיקות של טרנט בליגת המכללות, באתר sports-reference.com סטטיסטיקות המשחק בין דיוק לקנזס, באתר sports-reference.com טרנט עוזב את דיוק לטובת התמודדות לבחירה בדראפט, באתר USA Today,‏ 7 באפריל 2018 רשימת הנבחרים בדראפט 2018, באתר basketball-reference.com פורטלנד רוכשת את הזכויות על טרנט, באתר הקבוצה, 21 ביוני 2018 הסטטיסטיקות של טרנט בליגת הפיתוח, באתר basketball-reference.com סיכום המשחק בין הבלייזרס לת'אנדר, באתר ESPN,‏ 19 בינואר 2020
גארי טרנט

האם התכוונתם ל... גארי טרנט האב – כדורסלן עבר, שיחק בליגת ה-NBA בין השנים 1995–2004. גארי טרנט הבן – כדורסלן פעיל, שחקן קבוצת פורטלנד טרייל בלייזרס.
שלגיה (סרט)

שלגיה (באנגלית: Snow White) הוא סרט פנטזיה מוזיקלי שיצא ישירות לווידאו בשנת 1987, המבוסס על אגדת העם "שלגיה ושבעת הגמדים". הסרט, אשר צולם בישראל, יצא כחלק מסדרת סרטים המבוססים על אגדות שהפיקו קנון גרופ. בשנת 2005 יצא הסרט ב-DVD על ידי מטרו גולדווין מאייר. נסיך המטייל ביער בחורף מוצא את שלגיה שוכבת בארון מזכוכית. שבעת הגמדים מגיעים ומספרים לו את סיפורה דרך מעתק לעבר. הסיפור מתחיל במלך ומלכה השולטים בממלכתם, חורף אחד כאשר המלכה תופרת ביחד עם המשרתות שלה היא דוקרת את אצבעה וטיפת דם שלה נופלת על השלג באדן החלון. המלך מצהיר שיהיה להם ילד עם לחיים אדומות כדם ועור לבן כשלג. המלכה יולדת בת והיא קוראת לה שלגיה, אך המלכה מתה לאחר הלידה. מספר שנים לאחר מכן המלך נישא מחדש. רעייתו, המלכה החדשה היא מרשעת המקנאת בביתו שלגיה, מזמינה צייד שייקח את שלגיה ליער ויהרוג אותה, ושיביא לה את הכבד של שלגיה כהוכחה לכך שהרג אותה, הצייד מצליח לקחת את שלגיה רחוק מאביה אך לאחר שהיא מגלה את התוכניות של אמה החורגת לגביה היא בורחת אל מעמקי היער, ביער היא מוצאת בית בו מתגוררים שבעה גמדים אשר נותנים לה לגור עימם; לאחר שנאמר למלך שבתו נטרפה על ידי חיות פרא, ליבו נשבר ולאחר מכן הוא נהרג במלחמה. שנים אחרי כן שלגיה גדלה להיות נערה יפהפייה. כשמתגלה למלכה על ידי המראה הקסומה שלה כי שלגיה עדיין בחיים היא מנסה להרוג אותה בעצמה שלוש פעמים, כאשר בפעם השלישית היא מתחפשת לרוכלת זקנה ומציעה לשלגיה תפוח מורעל, בתחילה היא מסרבת לקחת את התפוח אך לאחר שהמלכה חוצה אותו לשניים והן מתחלקות בו היא נענית להצעה, אוכלת את החלק המורעל של התפוח ומתמוטטת, הגמדים רואים את שלגיה במצב זה ושמים אותה בתוך ארון זכוכית. בנקודה זו הסרט חוזר להווה, הגמדים מאפשרים מאפשרים לנסיך לקחת את שלגיה וארונה למקום ראוי, תוך כדי שהארון מועבר הוא נופל בטעות מהעגלה עקב סופת שלגים, מה שגורם לחתיכת התפוח המורעל לצאת מגרונה של שלגיה והיא מתעוררת, הנסיך המוקסם משלגיה מציע לה להנישא לו והיא מסכימה. "שלגיה", במסד הנתונים הקולנועיים IMDb (באנגלית) "שלגיה", באתר נטפליקס "שלגיה", באתר AllMovie (באנגלית) "שלגיה", באתר אידיבי "שלגיה", במסד הנתונים הקולנועיים KinoPoisk (ברוסית) שלגיה ושבעת הגמדים, במיזם "אישים" לתיעוד היצירה הישראלית
צלקת

צלקת היא סימן או מבנה חזותי הנוצר כתוצאה מתהליך ביולוגי של ריפוי פצע בעור או בכל רקמת תאים אחרת. רקמת צלקת איננה זהה לרקמה אותה היא מחליפה, והיא בדרך כלל בעלת איכות תפקודית נמוכה יותר. צלקות בעור למשל פחות חסינות מול קרינה אולטרה-סגולה (UV). בנוסף, בלוטות זיעה, מלנוציטים וזקיקי שיער אינם מתפתחים ברקמה התחליפית. התקפי לב גורמים ליצירת צלקות בשריר הלב, אשר בתורן מביאות להיחלשותו של השריר ולאפשרות לכישלונו (המתבטא באי-ספיקת לב). מצד שני, ישנן רקמות תאים המסוגלות להתאחות ללא כל הידרדרות מבנית או תפקודית. רקמת עצמות, למשל, עשויה להיות חזקה יותר מבחינה מבנית לאחר איחוי שבר. צלקות בעור נגרמות כאשר השכבה העמוקה העבה של העור, הדרמיס, נפגעת. רוב צלקות העור הן שטחיות והסימן שנשאר הוא קל. האדמומיות הנשארת לאחר ריפוי פצע שטחי איננה נחשבת לצלקת, והיא בדרך כלל נעלמת לאחר מספר שבועות. על מנת לתקן את הנזק שנגרם, הגוף מניח סיבי קולגן חדשים. תהליך זה מוביל ליצירת צלקת. כיוון שהגוף לא יכול לשחזר את הרקמה כפי שהייתה, הרקמה החדשה תהיה בעלת מרקם ואיכות שונה מהרקמה שמסביב. ישנם שני סוגים של צלקות הנוצרות כתוצאה מכך שהגוף מייצר עודף קולגן: צלקת היפרטרופית - גוש אדום מוגבה בעור, אשר אינו גדל מעבר לפצע המקורי. צלקת קלואיד - מצב קשה שבו הגוף מייצר קולגן ללא סוף, כשהתוצאה היא גוש גידולי גדול (אך שפיר). לחלופין, צלקת יכולה להיות בצורת גומחה שקועה בעור. גומחות אלו נוצרות כאשר מבני הייסוד התומכים בעור, כגון רקמות שומן או שריר, אבדו. לא ניתן להיפטר לגמרי מצלקת, היות שתמיד יישארו עקבות במקום. לעומת זאת, ניתן לשפר את המראה של האזור בעזרת מספר סוגים של טיפולים: מריחת משחות וקרמים שונים, במיוחד בתקופה הראשונה שלאחר הגלדת הפצע (צלקות טריות). צלקות קלואיד והיפרטרופיות מגיבות לטיפולים שונים ביניהם הקפאה בחנקן נוזלי. חבישה ביריעת סיליקון נצמדת למשך מספר חודשים. ניתוח פלסטי מאפשר לשפר את האיזון, הצורה והחלקות של אזור הצלקת כדי לתת מראה מעט יותר אחיד. ניתוח לעיתים יגדיל את הצלקת אך ישפר את המראה הכללי שלה. דרמטולוגיה צלקת, באתר אנציקלופדיה בריטניקה (באנגלית) ד"ר ערן חדד, כל הדרכים לטיפול בצלקות, באתר BEOK, ‏2014 אייל וינקלר וראול אספרזה, צלקות בעור: כל השיטות הרפואיות לטשטוש או העלמה, באתר ynet, 24 במרץ 2022 השיטות לטשטש או להעלים צלקות בעור, באתר Hebrew News, ‏2022 C. C. Zouboulis, U. Blume, P. Büttner, C. E. Orfanos, Outcomes of cryosurgery in keloids and hypertrophic scars. A prospective consecutive trial of case series, Archives of Dermatology 129, 1993-09, עמ' 1146–1151 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
לוטק סיריוס

לוטק סיריוס (בגרמנית: Lotec Sirius) היא מכונית-על, בתצורת מכונית ספורט, מתוצרת יצרן מכוניות הספורט הגרמני Lotec (אנ') אשר יוצרה בין השנים 2004 – 2009 בגרמניה. אב הטיפוס של הדגם הוצג בשנת 2000, הייצור הסדרתי התחיל בשנת 2004. 2 מושבים. 2 דלתות בתצורה "Butterfly doors" (אנ'). מנוע מרכזי - אחורי V12 צילינדרים, 6.0 ליטר. מגדש טורבו כפול. סוג הנעה: הנעה אחורית 4x2. גוף הדגם בנוי מאלומיניום. בלמים: דיסקים מאווררים. תאוצה 0–100 קמ"ש היא 3.7 שניות. תאוצה 0–160 קמ"ש היא 4.9 שניות. תאוצה 0–200 קמ"ש היא 7.8 שניות. תאוצה 0–300 קמ"ש היא 13.8 שניות. מכונית-על מדיה וקבצים בנושא לוטק סיריוס בוויקישיתוף לוטק סיריוס, סרטון באתר יוטיוב לוטק סיריוס, סרטון באתר יוטיוב לוטק סיריוס, סרטון באתר יוטיוב מכוניות ספורט "לוטק" web.archive.org/web/20150801081628 "לוטק סיריוס" שנת 2006 topspeed.com/cars/lotec/2006-lotec-sirius "לוטק סיריוס" diseno-art.com/encyclopedia/vehicles/road/cars/lotec_sirius "לוטק סיריוס" - מפרט טכני web.archive.org/web/20150202210931 "לוטק סיריוס" supercarworld.com/cgi-bin/showgeneral דיסקים מאווררים - דיסק בעל שני משטחי בילום שבינם ישנו מרווח המאפשר זרימת אוויר לקירור הדיסק ובכך שיפור יעילותו ויעילות הבלימה "לוטק סיריוס" fastestlaps.com/models/lotec-sirius
Lift Off

Lift Off הוא סינגל שהוקלט על ידי הראפרים האמריקאים ג'יי זי וקניה וסט, בשיתוף הזמרת האמריקאית ביונסה, מתוך אלבומם המשותף, Watch the Throne. השיר יצא לאור ב-23 באוגוסט 2011, על ידי חברות התקליטים רוק-א-פלה רקורדס, רוק ניישן ודאף ג'אם, כסינגל השלישי מתוך האלבום. השיר נכתב על ידי ג'יי זי, קניה וסט, ג'ף באסקר, מייק דין, ברונו מארס וסיל, והופק על ידי וסט, באסקר ודין. השיר הוקלט בסידני שבאוסטרליה. בתחילת מאי 2011, הופצה שמועה כי ברונו מארס הקליט שירה לשיר יחד עם ביונסה וכי השיר ייצא כסינגל הראשי מתוך אלבומם של ווסט וג'יי זי, Watch the Throne. עם זאת, מארס לא הופיע בשיר וביונסה שרה מספר שורות במהלך הפזמון במקום, ומארס קיבל קרדיט כחלק מכותבי השיר. השיר נשלח לתחנות הרדיו האורבני העכשווי בארצות הברית ב-23 באוגוסט 2011, כסינגל הראשי מתוך האלבום. על פי מספר אמצעי תקשורת, השיר היה פופולרי מאוד בטוויטר וברחבי האינטרנט. מידע על השיר "Lift Off" באתר AllMusic מידע על הרצועה "Lift Off" באתר ספוטיפיי ג'יי זי, קניה וסט, ג'ף באסקר, מייק דין, ברונו מארס, סיל קניה וסט, ג'ף באסקר, מייק דין Watch the Throne by Jay-Z & Kanye West, www.heraldsun.com.au, ‏2011-08-10 (באנגלית) Lewis Corner, BeyoncÃ©, Bruno Mars record collaboration, Digital Spy, ‏2011-05-03 (באנגלית) Lewis Corner, Jay-Z, Kanye West unveil 'Watch The Throne' album artwork, Digital Spy, ‏2011-07-04 (באנגלית) Lewis Corner, Jay-Z, Kanye West reveal 'Watch The Throne' deluxe tracklisting, Digital Spy, ‏2011-07-13 (באנגלית) WebCite query result, www.webcitation.org Welcome to 'Watch the Throne' day (באנגלית)
השואה: ציר זמן

האם התכוונתם ל... היסטוריה של השואה - השנים שלפני מלחמת העולם השנייה – 1919–1939 השואה: 1939–1941 – תולדות השואה בין 1939, בה פרצה מלחמת העולם השנייה באירופה, לבין 1941, בה החלה הפלישה הגרמנית לברית המועצות והחל הפתרון הסופי השואה: 1942–1943 – תולדות השואה בין 1942, בה התכנסה ועידת ואנזה, לבין 1943, בה החלה נסיגת הגרמנים בחזית המזרחית השואה: 1944–1945 – תולדות השואה בין 1944, בה החל שחרור פולין בידי הצבא האדום ושחרור מערב אירופה במבצע אוברלורד, לבין 1945, בה נכנעה גרמניה הנאצית ציר זמן מאוחד לתקופת הרייך השלישי ומלחמת העולם השנייה
הפסקה (מוזיקה)

במוזיקה, קיימים סימנים של תיווי מוזיקלי (אנ') אשר מעידים על הפסקה (כלומר, על העדר צליל). כל סימן הוא בעל צורה ייחודית אשר מעידה על אורכה של ההפסקה. אורכי ההפסקות, בדומה למקצב ולאורכי הצלילים, נכתבים בצורה של שברים מתמטיים בנוסף לשמות שלהן. ההפסקות מקבילות לצלילים מבחינת אורכיהם: לדוגמה, הפסקה של רבע היא המקבילה של צליל באורך רבע, וכדומה. סימני ההפסקות בעלות חלוקה פנימית זוגית ואורכיהן: הערות: להפסקה של רבע ישנם שני סימנים: אחד שבו משתמשים כיום, והשני ששייך למוזיקה מן העבר ולמוזיקה קלאסית צרפתית. ההפסקות של שני השלמים וארבעה השלמים הן הפסקות מן העבר, אשר כיום לא משתמשים בהן. כתיבה של הפסקות בעלות חלוקה פנימית אי-זוגית דומה לכתיבתם של צלילים בעלי חלוקה פנימית אי-זוגית: על ידי הוספת נקודה (אנ'). הנקודה מוסיפה כמחצית מאורכה של ההפסקה, וכך ניתן לתאר הפסקות במשקלים בבעלי חלוקה פנימית אי-זוגית כמו 4\3, 8\6 ו-8\9. בתפקידים כליים ואחרים, לרוב קיים מצב בו ישנן שתי תיבות רצופות או יותר של הפסקה (או באנגלית multiple bar rest). כיום ישנן מספר דרכים לכתוב זאת. לדוגמה, כל הדוגמאות הבאות מציינות הפסקה של כ-7 תיבות רצופות. בעבר, כתיבת מספר תיבות הפסקה הייתה מבוססת על כתיבת ההפסקות של שלם, שני שלמים (ברווה) וארבעה שלמים (לונגה). מדיה וקבצים בנושא הפסקה בוויקישיתוף
אלכסייבסקי (נפה, מוסקבה)

נפת אלכסייבסקי (ברוסית: Алексеевский район) היא נפה במחוז הצפון-מזרחי של העיר הפדרלית מוסקבה שברוסיה. שטחה הוא 5.29 קמ"ר ואוכלוסייתה מונה 80,634 תושבים (2020). מלון קוסמוס פסל של שארל דה גול מקדש אייקון התיכווין של אם האלוהים באלכסייבסקי כנסיית השילוש נותן החיים בבית העלמין פיאטניצקי תחנות מטרו ודנ"ח ואלכסייבסקאיה של הקו קלוז'סקו-ריז'סקאיה מדיה וקבצים בנושא אלכסייבסקי בוויקישיתוף אתר האינטרנט הרשמי של אלכסייבסקי (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.